Televisyen di United Kingdom

Penyiaran televisyen di Britain yang bermula pada tahun 1936, kini bermegah dengan beraneka perkhidmatan percuma dan berbayar melalui pelbagai media pengedaran, mencecah 600 saluran untuk pengguna di samping juga kandungan video atas permintaan. Terdapat enam pemilik saluran utama yang meawarkan perkhidmatan kepada penonton. Setiap tahun dihasilkan 27,000 jam kandungan buatan tempatan yang menelan belanja £2.6 bilion. Penutupan sistem terestrial analog sedang dijalankan satu demi satu dan bakal disiapkan pada tahun 2012.

Penyedia perkhidmatan televisyen 
Perlbagai penyedia TV disediakan baik percuma mahupun langganan, menawarkan bermacam-macam saluran, kemudahan seperti panduan rancangan (EPG), video atas permintaan (VOD), definisi tinggi (HD), televisyen interaktif dengan butang merah, tidak lupa juga liputan seluruh UK. Selalunya, kotak atas set disediakan untuk menerima perkhidmatan ini; tetapi juga adanya Televisyen Digital Bersepadu (IDTV) untuk menerima perkhidmatan Freeview atau Freesat. Perkhidmatn Top Up TV dan BT Vision menggunakan kotak hibrid yang menerima Freeview dan juga saluran berbayar tambahan. Isi rumah yang menerima TV dari internet (YouTube, Joost, muat turun dsb.) tidak dijejaki oleh Ofcom. Lima saluran paling ramai penonton di UK, iaitu BBC One, BBC Two, ITV, Channel 4 dan Five, disediakan oleh semua penyedia (tetapi saluran Five tidak boleh diterima melalui siaran terestrial analog di sesetengah tempat, termasuk hampir seluruh Wales).

Lesen
Di United Kingdom dan tanah-tanah naungannya, penonton wajib memegang lesen televisyen berbayar untuk menerima mana-mana perkhidmatan penyiaran televisyen awam dari mana-mana penyedi, termasuk saluran swasta, siaran kabel dan satelit. Pendapatan dari yuran lesen televisyen digunakan untuk membiayai perkhidmatan dan penerbitan kandungan radio, televisyen dan Internet oleh Perbadanan Penyiaran British (BBC), dan kandungan berbahasa Wales oleh S4C. BBC memberikan perangkaan perbelanjaan hasil yuran lesen yang berikut:

50% - BBC One dan BBC Two
15% - TV dan radio tempatan
12% - radio rangkaian
10% - digital (BBC Three, BBC Four, BBC News 24, BBC Parliament, CBBC, CBeebies)
10% - kos pemancaran dan kutipan yuran lesen
3% - BBC Online, Ceefax, dan perkhidmatan interaktif (termasuk bbc.co.uk dan BBC Red Button)

Catatan

Rujukan